“ታዲያ የምን ንግግር ነው እሱ የናፈቃችሁ?” ጠየቀ ጎልማሳው ግራ ገብቶት። “የአንተ ትብስ የአንቺ ትብስ ነዋ። ‘ይኼው ጥፋትህ እንዲህ ያደረግከው፣ እንደዚህ ቢሆን ነበር መልካም’ ሲባል ‘ነው? ልክ ነው ተቀብያለሁ! ተሳስቻለሁ’ የምንባባልበት ንግግር ነው ያልንህ? አይደለም? ነው?” ብላ ዙሪያ ገባዋን ስትቃኝ አዛውንቱ፣ ‘”እሱማ ዱላውን መቀባበል ስንጀምር መሆኑ አይቀርም። ነፍሳቸውን ይማረውና የቀድሞው ጠቅላይ ሚኒስትር የማይተካ ነገር የለም። ሩጫው ዱላ ቅብብል እንጂ ማራቶን አይደለም ብለው አልነበር። አይዟችሁ ዱላውን አንዴ መቀበል ከጀመርን ከዚያ እንኳን ንግግር ዝምታውም ወርቅ ይሆናል፤” ሲሉ ተሳፋሪው በኅብረት በአንድ ድምፅ “እስከዚያስ?” ብሎ በጥያቄ ጮኸ። “መጨረሻ” ብሎ ወያላው በሩን ሲከፍት ከእነ ጥያቄያችን ወርደን ማዝገም ጀመርን። እውነት እኮ ነው እስከዚያስ? መልካም ጉዞ!
